
MESTSKÝ ÚRAD V TRNAVE

odbor organizačný a vnútornej správy

TRHOVÁ 3, 917 71 TRNAVA
V Trnave, 28.9.2026
OOaVS: 57852-132603/Lcá

UMIESTŇOVANIE VOLEBNÝCH PLAGÁTOV

V súlade s § 16 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov a Všeobecne záväzným nariadením č. 510 o vyhradení miesta a ustanovení podmienok na umiestňovanie volebných plagátov na verejných priestranstvách na území mesta Trnava počas volebnej kampane VZN č. 510 - Oficiálna stránka Mesta Trnava vyhradzuje miesto na vylepovanie volebných plagátov počas volebnej kampane.


Volebné plagáty počas volebnej kampane v meste Trnava je možné vylepovať len na mestských informačných stojanoch, určených osobitne na tento účel, umiestnených na Hlavnej ulici – v hornej časti pešej zóny, v blízkosti radnice. 

Miesta s výlepovými plochami sú vyhradené osobitne pre voľby do orgánov Trnavského samosprávneho kraja a osobitne pre voľby do orgánov Mesta Trnava. 

Každému politickému subjektu, resp. koalícii a nezávislému kandidátovi bola vyhradená plocha na mestskom informačnom stojane v rovnakom pomere, a to 1/2 z jednej strany stojana (rozmer jednej strany 1050 mm x 2060 mm), označená číslom príslušnej strany a súčasne s písmenom a), resp. b).

Napr. strana stojana 1, písm. 1a), resp. 1b),  podľa zoznamu zaregistrovaných kandidátov (viď rozpis).

